**ԱՄՓՈՓԱԹԵՐԹ**

 **««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ ֆինանսների նախարարություն** | **29.04.2021թ.** |
| **N 01/8-1/6301-2021** |
| Նախագծով նախատեսվում է ՀՀ 2021թ. պետական բյուջեի ծախսերն ավելացնել 2,050.0 հազ. դրամով, «Սերմերի գործակալություն» պետական ոչ առևտրային կազմակերպության լաբորատորիայում ազգային ստանդարտի ներդրման նպատակով: Նշված ծախսը նախատեսվում է իրականացնել ՀՀ կառավարության 04.11.2010թ. N 1659-Ն որոշմամբ բացված Հայաստանի Հանրապետությունում 2010-2014 թվականներին ցորենի սերմնաբուծության և սերմնարտադրության զարգացման ծրագրի իրականացման գործընթացի ապահովման նպատակային հաշվին առկա ֆինանսական միջոցների չափով՝ 8,219.4 հազ. դրամով, ՀՀ 2021թ. պետական բյուջեի եկամուտներն ավելացնելու միջոցով:Այս կապացությամբ հարկ է նշել, որ չեն ներկայացվել ստանդարտի ներդրման աշխատանքների իրականացման համար անհրաժեշտ գումարի հիմնավորումները՝ համապատասխան հաշվարկներով և գնագոյացման մեխանիզմներով: Փոխարենն ընդամենը ներկայացվել են գումարի ծախսման ուղղությունները, ընդ որում անհասկանալի է ներկայացված ուղղությունների ընտրության հիմնավորվածությունն ու անհրաժեշտությունը, մասնավորապես` ստանդարտի ներդրման մասնագետի վերապատրաստումը, լաբորատորիայի շենքերի և շրջակա միջավայրի պայմանների գնահատումն ու փաստաթղթավորումը և այլն:Միաժամանակ, նկատի ունենալով, որ Նախագծի ընդունման պարագայում ՀՀ կառավարության 04.11.2010թ. N 1659-Ն որոշումը կորցնում է իր արդիականությունը և միաժամանակ հակասում է հանրային ֆինանսների ոլորտում ՀՀ կառավարության որդեգրած քաղաքականությանը, առաջարկում ենք Նախագծում ներառել դրույթ, որով ուժը կորցրած կճանաչվի ՀՀ կառավարության 04.11.2010թ. N 1659-Ն որոշումը:Ինչ վերաբերում է Նախագծի հավելվածներին, ապա խմբագրական առումով հայտնում ենք հետևյալը.1. Նախագծի N 6 հավելվածի Արդյունքի չափորոշիչներ բաժնում անհրաժեշտ է նախատեսել Նախագծով կատարվող ծախսի գծով համապատասխան արդյունքի չափորոշիչ: 2. Անհրաժեշտ է Նախագիծը լրացնել «Հայաստանի Հանրապետության 2021 թվականի պետական բյուջեի մասին» ՀՀ օրենքի N 3 հավելվածում և ՀՀ կառավարության 30.12.2020թ. N 2215-Ն որոշման N 1 և N 6 հավելվածներում կատարվող փոփոխություններն արտացոլող հավելվածներով: | Ընդունվել է մասամբ. Յուրաքանչյուր ծախսի գծով աղյուսակի տեսքով ներկայացվել է լրացուցիչ հիմնավորումներ, Նախագիծը լրացվել է «Հայաստանի Հանրապետության 2021 թվականի պետական բյուջեի մասին» օրենքի N 3 հավելվածում և ՀՀ կառավարության 30.12.2020թ. N 2215-Ն որոշման N 1 և N 6 հավելվածներում կատարվող փոփոխություններն արտացոլող հավելվածներով: Միաժամանակ տեղեկացնում ենք, որ Նախագծով ներկայացված գումարի ավելացումը 1059. ծրագրի «11003. Սերմերի որակի ստուգում և պետական սորտափորձարկման միջոցառումներ» միջոցառման գծով ոչ ֆինանսական արդյունքային ցուցանիշների փոփոխություն չի առաջացնում:Ինչ վերաբերվում է ՀՀ կառավարության 04.11.2010թ. N 1659-Ն որոշումը ուժը կորցրած ճանաչելուն՝ տեղեկացնում ենք, որ ծրագիրը դեռևս ընթացքի մեջ է, շարունակվում են դեռևս նպատակային հաշվին գումարների մուտքագրումները և առաջարկությունը կընդունվի «Հայաստանի Հանրապետությունում 2010-2014 թվականներին ցորենի սերմնաբուծության և սերմնարտադրության զարգացման» ծրագրի գծով առկա պարտավորությունների ամբողջական նպատակային հաշվին մուտքագրվելուց հետո: |
|  2. Ֆինանսատնտեսական նախարարական կոմիտեի նիստ | 15.06.2021թ. |
|  |
| Նախագծով նախատեսվում է ՀՀ 2021թ. պետական բյուջեի ծախսերն ավելացնել 2,050.0 հազ. դրամով, «Սերմերի գործակալություն» պետական ոչ առևտրային կազմակերպության լաբորատորիայում ազգային ստանդարտի ներդրման նպատակով: Նշված ծախսը նախատեսվում է իրականացնել ՀՀ կառավարության 04.11.2010թ. N 1659-Ն որոշմամբ բացված Հայաստանի Հանրապետությունում 2010-2014 թվականներին ցորենի սերմնաբուծության և սերմնարտադրության զարգացման ծրագրի իրականացման գործընթացի ապահովման նպատակային հաշվին առկա ֆինանսական միջոցների չափով՝ 8,219.4 հազ. դրամով, ՀՀ 2021թ. պետական բյուջեի եկամուտներն ավելացնելու միջոցով:Նախագծի նախնական տարբերակի քննարկման ժամանակ հայտնվել էր, որ չեն ներկայացվել ստանդարտի ներդրման աշխատանքների իրականացման համար անհրաժեշտ գումարի հիմնավորումները՝ համապատասխան հաշվարկներով և գնագոյացման մեխանիզմներով: Փոխարենն ընդամենը ներկայացվել են գումարի ծախսման ուղղությունները, ընդ որում անհասկանալի է ներկայացված ուղղությունների ընտրության հիմնավորվածությունն ու անհրաժեշտությունը, մասնավորապես` ***ստանդարտի ներդրման*** մասնագետի վերապատրաստումը, լաբորատորիայի շենքերի և շրջակա միջավայրի պայմանների գնահատումն ու փաստաթղթավորումը և այլն: Այս կապակցությամբ Նախագծի ամփոփաթերթում ներկայացվել է, որ դիտողությունն ընդունվել է և յուրաքանչյուր ծախսի գծով աղյուսակի տեսքով ներկայացվել են լրացուցիչ հիմնավորումներ, սակայն վերջիններս բացակայում են։ Ինչ վերաբերվում է գումարի ուղղությունների ընտրության հիմնավորվածությանն ու անհրաժեշտությանը, ապա ամփոփաթերթում որևէ անդրադարձ չի կատարվել։Միաժամանակ, խմբագրական առումով առաջարկում ենք հանել Նախագծի N 4 հավելվածը։ Վերջինիս «2.3. Ելքերի ֆինանսավորմանն ուղղվող ՀՀ 2021 թվականի պետական բյուջեի տարեսկզբի ազատ մնացորդի միջոցներ» տողն իր ցուցանիշով ավելացնել N 3 հավելվածի «2. Ֆինանսական զուտ ակտիվներ» տողից հետո։ Արդյունքում N 3 հավելվածի «ԸՆԴԱՄԵՆԸ» և «Ա.Ներքին աղբյուրներ-ընդամենը» տողերի «Տարի» սյունակում կավելանա «(6,169.4)» թիվը: Այս կապակցությամբ անհրաժեշտ է համապատասխան փոփոխություն կատարել նաև Նախագծի տեքստային մասի 1-ին կետում՝ ճշտգրելով նաև Նախագծի հավելվածների համարակալումը: | Ընդունվել է մասամբ,Ստանդարտի ներդրման նպատակով ծախսման ուղղությունների ընտրության հիմնավորվածությունն ու անհրաժեշտությունը, մասնավորապես` ***ստանդարտի ներդրման*** մասնագետի վերապատրաստումը, լաբորատորիայի շենքերի և շրջակա միջավայրի պայմանների գնահատումն ու փաստաթղթավորումը և այլն, ներկայացված է առդիր «PLAN» փաստաթղթում՝ առանձին սյունակի տեսքով: Սույն ամփոփաթերթում այն կրկնակի ներկայացնելը նպատակահարմար չէ ծավալային առումով:Ընդունվել է,Խմբագրվել է |